# Centra Oficejo de UEA

### El Vikipedio

La Centra Oficejo de UEA en Roterdamo

La Centra Oficejo de UEA estas la ĉefa sidejo de Universala Esperanto-Asocio. Dum longa tempo ĝi troviĝis en Svislando, nome ekde la fondiĝo en 1908 en Ĝenevo. Ene de tiu urbo ĝi plurfoje translokiĝis. En 1919/20 ĝi troviĝis en Bern.

Post kiam la plej multaj membroj kaj aliĝintaj asocioj estis transirintaj en 1936 al Internacia Esperanto-Ligo, la "ĝeneva" UEA en 1937 translokiĝis oficiale al Palais Wilson en Ĝenevo. Tie Hans Jakob plulaboris post 1947 ("Serva Centro"), ĝis oni haltigis lian oficon en 1960.

IEL fine de 1936 gastis ankoraŭ en la oficejo de la brita asocio en Londono (adreso High Holborn), sed baldaŭ translokiĝis al donacita domo en Heronsgate iom nordokcidente de Londono. En 1955 oni serĉis novan domon en la urbego mem, ĉar Heronsgate estis malbone atingebla por oficistoj. Ĉar oni ne trovis ion taŭgan kaj pageblan, oni daŭrigis serĉi alilande kaj fine interkonsentis pri domo en Roterdamo, Nederlando.

La unua adreso en Roterdamo estis Eendrachtsweg 7, sed jam aĉetinte ĝin oni sciis ke ĝi estos malkonstruita pro la urborenovigaj planoj de la loka registaro. En 1962 okazis la translokiĝo al la nuna domo de Nieuwe Binnenweg 176, domo konstruita en 1887, la saman jaron kiel la naskiĝo de Esperanto.

La Centra Oficejo enhavas la administradon de UEA, Libroservon, propran bibliotekon (Biblioteko Hector Hodler), la Konstantan Kongresan Sekretarion (por la Universala Kongreso) kaj eldonejon. En la domo funkcias ankaŭ la oficejo de TEJO. Laŭ la Statuto la Centra Oficejo estas gvidata de la Ĝenerala Direktoro.

La Centran Oficejon estris: Ĝeneralaj Direktoroj de UEA

## [redaktu] Malferma tago

Dufoje jare, kutime en majo kaj novembro, la Centra Oficejo de UEA organizas malferman tagon. Dum tiu tago novaj libroj estas lanĉitaj kaj venditaj rabatpreze kaj prelegas famaj esperantistoj.

Dum la pasintaj jaroj la malferma tago allogas pli kaj pli da homoj. Ĉirkaŭ 100 homoj ĝin kutime ĉeestas.

## [redaktu] Libroservo

En la Centra Oficejo de UEA troviĝas la plej granda Esperanto-libroservo de la mondo.

## [redaktu] Eksteraj ligiloj

  kiel atingi la Centran Oficejon
  gazetara komuniko de UEA pri filmo pri la Centra Oficejo de Petro Baláž

Elŝutita el "http://eo.wikipedia.org../../../c/e/n/Centra_Oficejo_de_UEA_703f.html"

Kategorio: Esperanto-movado

##### Views

- Artikolo
- Diskuto
- Aktuala versio

##### Serĉu